Moontlike supersiklus goeie nuus vir beleërde melkboere | Landbou
Melkboere het die afgelope paar jaar aan die agterspeen gesuig met produsentepryse. Hulle kan net 'n groter aandeel in die verbruikersrand verkry deur tot die verdere waardeketting toe te tree, hetsy individueel of as deel van 'n groep. Foto: LBW-argief
In 2020 het kommoditeitspryse skerp gedaal. Sedertdien het pryse merkwaardig herstel. Die Standard & Poor's-kom- moditeitsindeks het sedert Maart 2020 met 86% gestyg.
Kenners is steeds versigtig, maar glo tog dat 'n kommoditeitsupersiklus voorlê. Sedert die 1800's was daar vier sulke tydperke waartydens pryse bo die lyn van die langtermynneiging beweeg het.
Die eerste was in die 1890's toe vinnige industrialisasie en verstedeliking in Amerika plaasgevind het. Die tweede het tydens die Tweede Wêreldoorlog begin, in 1951 'n hoogtepunt bereik en tot 1973 voortgeduur.